als_Latn dik_Latn sag_Latn
Futbollisti i Juventusit bëri prapakthehu sa i përket deklaratës së tij për ti dhënë fund aventurës me përfaqësuesen...
Paraditen e kësaj të enjteje u ul në aeroportin e Malpensas avioni me lojtarët e përfaqësueses italiane në bord. Pas një Botërori zhgënjyes 4-herë kampionët e Botës u rikthyen në vendlindjen e tyre duke i dhënë fund këtu aventurës braziliane. Retë e dendura, reshjet e shiut si dhe heshtja totale ishin ato që shoqëruan mbërritjen e të kaltërve në Milano. Asnjë protestë madje tifozët që pritën Italinë në Malpensa numëroheshin me gishtat e dorës. Me autobusin që iu drejtua një daljeje dytësore të vetmit që u ndalën për të dhënë nga një deklaratë për mediat ishin kapiteni Gianluiggi Buffon si dhe mesfushori Andrea Pirlo.
Futbollisti i Juventusit bëri prapakthehu sa i përket deklaratës së tij për ti dhënë fund aventurës me përfaqësuesen. 35-vjecari theksoi se nëse trajneri i ri do ti kërkojë të rikthehet në kombëtare, ai do të jetë i disponueshëm për tu vënë në shërbim të tij. Në vijim Pirlo deklaroi se dashuria e tij për fanellën e kaltër është aq e madhe saqë ai pavarësisht moshës do të jetë gjithmonë i gatshëm për Italinë. Ndryshe nga mjeshtri i goditjeve të lira kapiteni Buffon foli edhe njëherë tjetër për performancën e dobët të të kaltërve në Brazil. Sipas 36-vjecarit Italia bëri një figurë të keqe në Botëror, megjithatë tashmë duhet hedhur pas krahëve ky dështim dhe duhet menduar për të ardhmen deklaroi më tej Buffon. Për të dytin Botëror radhazi Italia largohet nga kompeticioni më i rëndësishëm në nivel kombëtaresh që në fazën e grupeve duke zvenitur disi edhe sukesin e Berlinit në 2006 ku të kaltrit u shpallën kampionë bote pasi mposhtën në finale Francën pas goditjeve të penalltive.
als_Latn als_Latn als_Latn